РЕПУБЛИКА СРБИЈА

Министарство за науку и технолошки развој

као промотер пројекта и одговорно за његову реализацију

и

ЈУП Истраживање и развој доо

Немањина бр. 22-26

11000 Београд

Србија

као наручилац

***објављују***

**ЈАВНИ ПОЗИВ**

**ЗА ПОДНОШЕЊЕ ПОНУДА У МЕЂУНАРОДНОМ ОТВОРЕНОМ ПОСТУПКУ ЗА ЈАВНУ НАБАВКУ**

**ИЗВОЂЕЊЕ РАДОВА НА ИЗГРАДЊИ, ДОГРАДЊИ И РЕКОНСТРУКЦИЈИ ОБЈЕКАТА И ПАРТЕРНОМ УРЕЂЕЊУ У ОКВИРУ КОМПЛЕКСА „ИСТРАЖИВАЧКА СТАНИЦА ПЕТНИЦА”, ВАЉЕВО**

**(ИОП/1-2011)**

У складу са Законом о потврђивању Финансијског уговора (Истраживање и развој у јавном сектору) закљученим између Републике Србије и Европске инвестиционе банке (,,Сл.гласник РС”, број 5/10) и Одлуком Владе о оснивању предузећа са ограниченом одговорношћу за управљање пројектом Истраживање и развој у јавном сектору (,,Сл.гласник РС”, број 51/10), а на основу члана 7. став 1. тачка 2.(б) Закона о јавним набавкама („Сл. гласник РС”, брoj 116/08), ЈУП Истраживање и развој доо је донело Одлуку о покретању међународног отвореног поступка јавне набавке за Извођење радова на изградњи, доградњи и реконструкцији објеката и партерном уређењу у оквиру комплекса „Истраживачка станица Петница”, Ваљево, број ИОП/1-2011.

Предмет међународне јавне набавке је извођење грађевинских, грађевинско-занатских и свих инсталатерских радова на реконструкцији и доградњи постојећих објеката као и изградњи нових објеката у оквиру комплекса „Истраживачка станица Петница”, Ваљево на кп.бр. 253/1 и 253/2 КО Петница, укупне БРГП 8.100,00м2 и партерном уређењу површине 8.500,00м2.

Објекти и радови који се изводе:

* Смештајни објекат Су+Пр+2 - предвиђен за реконструкцију и доградњу
* Лабораторија Су+Пр+1+ПовЕт - предвиђена изградња новог објекта
* Ресторан са галеријом Су+Пр, Пр - предвиђен за реконструкцију, доградњу и пренамену
* Наставни центар Су+Пр+1 - предвиђен за реконструкцију постојећег објекта
* Објекат библиотеке Пр - предвиђен за реконструкцију и пренамену
* Партерно уређењe

Уговор о извођењу радова биће закључен у складу са Условима уговарања за грађевинске и техничке радове по пројекту инвеститора (Црвена књига) које је израдила Међународна федерација консалтинг инжењера (FIDIC) као и свим осталим документима који ће чинити Уговор о извођењу радова.

Реализација уговора, који ће бити закључен са најповољнијим понуђачем, очекује се у периоду од маја 2011. до фебруара 2012. године (не укључујe рок за пријављивање недостатака).

Критеријум за избор најповољније понуде је најнижа понуђена цена.

Услови које сваки понуђач треба да испуни као и начин на који се доказује испуњеност услова одређени су конкурсном документацијом.

Конкурсна документација се може преузети на адреси: ЈУП Истраживање и развој доо, 11000 Београд, Макензијева бр. 24, сваког радног дана од дана објављивања јавног позива у времену од 12 до 16 часова уз подношење овлашћења за преузимање конкурсне документације и доказ о уплати 100,00 евра у динарској противвредности по средњем курсу Народне банке Србије на дан уплате, бесповратно. Уплата се врши на рачун ЈУП Истраживање и развој доо код Комерцијалне банке број 205-160097-44, шифра плаћања 221, позив на број ИОП/1-2011 са назнаком „Трошкови конкурсне документације“. Понуђачима који упуте захтев за достављање Конкурсне документације, иста ће бити послата поштом о трошку понуђача без преузимања одговорности за губитак или кашњење.

Подаци за плаћање у страној валути (ЕУР) за нерезиденте Републике Србије:

Intermediary Bank/ Correspondent Bank

Swift – BIC: COBADEFF

Name: COMMERZBANK AG

City, Country: FRANKFURT AM MAIN, GERMANY

Account with institution/ Beneficiary’s Bank

Swift – BIC: KOBBRSBG

Name: KOMERCIJALNA BANKA AD BEOGRAD

Street: Svetog Save 14

City, Country: 11000 Belgrade, Republic of Serbia

Beneficiary

IBAN/ Account Number: RS 35205007010039485382

Company name: JUP ISTRAŽIVANJE I RAZVOJ DOO BEOGRAD

Street: NEMANJINA 22-26

City, Country: Beograd – Savski venac, Republic of Serbia

Понуде се достављају путем поште на адресу ЈУП Истраживање и развој доо, ул. Макензијева бр. 24, 11000 Београд или лично сваког радног дана од 10.00 до 16.00 часова на исту адресу. Понуђач је дужан да понуде достави у две одвојене запечаћене коверте „Оригинал“ и „Копија“ које ће бити запечаћене у спољној коверти и са назнакама предвиђеним конкурсном документацијом.

Крајњи рок за достављање понуда је 21. април 2011. године до 12.00 часова.

Понуде које стигну после рока наведеног у претходном ставу сматраће се неблаговременим. Неблаговремене понуде се неће отварати и по окончању поступка отварања ће бити враћене понуђачу, са назнаком да је понуда поднета неблаговремено.

Јавно отварање понуда ће се обавити 21. априла 2011. године, у 13.00 часова у просторијама ЈУП Истраживање и развој доо, ул. Макензијева бр. 24 Београд, уз присуство овлашћених представника понуђача.

Додатне информације о набавци, укључујући и оне о начину увида у конкурсну документацију, могу се добити сваког радног дана у времену од 12,00 до 16,00 часова на следећи начин:

e-mail: tender@piu.rs

број телефона: +381652009110